CELEX: C2007/315/06
Language: fi
Date: 2007-12-22 00:00:00
Title: Asia C-20/05: Yhteisöjen tuomioistuimen tuomio (kolmas jaosto) 8.11.2007 (Tribunale di Forlìn (Italia) esittämä ennakkoratkaisupyyntö) — Rikosoikeudenkäynti Karl Josef Wilhelm Schwibbertiä vastaan (Direktiivi 98/34/EY — Teknisiä standardeja ja määräyksiä koskevien tietojen toimittamisessa noudatettava menettely — Velvollisuus antaa tiedoksi teknisiä määräyksiä koskevat ehdotukset — Kansallinen laki, jossa velvoitetaan kiinnittämään CD-levyihin tekijänoikeusmaksujen keräämisestä vastaavan kansallisen järjestön merkki — Teknisen määräyksen käsite)

22.12.2007   
            
            
               FI
            
            
               Euroopan unionin virallinen lehti
            
            
               C 315/4
            
         Yhteisöjen tuomioistuimen tuomio (kolmas jaosto) 8.11.2007 (Tribunale di Forlìn (Italia) esittämä ennakkoratkaisupyyntö) — Rikosoikeudenkäynti Karl Josef Wilhelm Schwibbertiä vastaan
   (Asia C-20/05) (1)
   
   (Direktiivi 98/34/EY - Teknisiä standardeja ja määräyksiä koskevien tietojen toimittamisessa noudatettava menettely - Velvollisuus antaa tiedoksi teknisiä määräyksiä koskevat ehdotukset - Kansallinen laki, jossa velvoitetaan kiinnittämään CD-levyihin tekijänoikeusmaksujen keräämisestä vastaavan kansallisen järjestön merkki - Teknisen määräyksen käsite)
   (2007/C 315/06)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale di Forli
   Rikosoikeudenkäynnin asianosainen pääasiassa
   Karl Josef Wilhelm Schwibbert
   Oikeudenkäynnin kohde
   Ennakkoratkaisupyyntö — Tribunale Civile e Penale di Forlì (Italia) — EY 3 artiklan ja EY 23–27 artiklan sekä vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19 päivänä marraskuuta 1992 annetun neuvoston direktiivin 92/100/ETY (EYVL L 346, s. 61) tulkinta — Sellaisen kansallisen lain yhteensoveltuvuus, jossa velvoitetaan kiinnittämään kaikkiin myytäviin elokuva- tai audiovisuaalisiin välineisiin tekijänoikeusmaksujen keräämisestä vastaavan kansallisen järjestön merkki
   Tuomiolauselma
   Teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22.6.1998 annettua Euroopan parlamentin ja neuvoston direktiiviä 98/34/EY, sellaisena kuin sen on muutettuna 20.7.1998 annetulla Euroopan parlamentin ja neuvoston direktiivillä 98/48/EY, on tulkittava siten, että pääasiassa kyseessä olevien kansallisten säännösten kaltaiset säännökset, siltä osin kuin niissä on teknisiä standardeja ja määräyksiä koskevien tietojen toimittamisessa noudatettavasta menettelystä 28.3.1983 annetun neuvoston direktiivin 83/189/ETY täytäntöönpanon jälkeen säädetty velvoitteesta kiinnittää kuvataiteen teoksia sisältäviin CD-levyihin SIAE:n merkki, jotta niitä voidaan pitää kaupan kyseessä olevassa jäsenvaltiossa, muodostavat teknisen määräyksen, johon ei voida vedota yksityishenkilöä vastaan, jos sitä ei ole annettu tiedoksi komissiolle.
   
      (1)  EUVL C 93, 16.4.2007.